OpenLLM-France/wikimedia huggingface dataset:
# Mas de l'Artís

El Mas de l'Artís és una masia de Vilanova i la Geltrú (Garraf) protegida com a Bé Cultural d'Interès Local.

## Descripció

Conjunt d'edificacions agrupades al voltant d'una masia de coberta a dues vessants amb capcer a la façana lateral. Les edificacions estan formades per la casa vella i la nova, cellers, corrals, quadres i granges.
La masia originària és de planta rectangular i es compon de planta baixa i planta pis amb coberta a dues vessants de carener paral·lel a la façana principal i dues crugies paral·leles a aquesta amb l'escala central i l'accés desplaçats. Les cobertes són compostes i en sobresurt una torratxa. A més hi ha altres cossos destinats a usos de magatzem i cellers amb cobertes a dues vessants.
Les parets de càrrega són de paredat comú. Els forjats són de bigues de fusta i revoltó de llata i biga de fusta i rajola.
La façana de la masia originària té portal principal d'arc de mig punt adovellat. Els portals i les finestres són amb llinda, menys les quatre que hi ha a sobre el portal d'accés que són d'arc rebaixat. Destaca la presència d'un rellotge de sol, així com el ràfec sota teulada. Les construccions adossades tenen paraments de pedra vista i obertures petites amb llinda.

## Història

Segons constava en un pergamí desaparegut l'any 1936, el rei Jaume I va fer donació al 1257 a Josep Artís dels terrenys on s'edificà el mas de l'Artís. Durant els segles XV al XVII va ser propietat de la família Ferrer i a partir del segle xviii va passar als Noya.

## Referències

* 1 2 «Mas de l'Artís». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 4 octubre 2021].
* 1 2 Roig i Estradé, Pau; Carbonell i Virella, Vicenç. Masies del Garraf. 2. Vilanova i la Geltrú: El Cep i la Nansa, ©1998-2008, p. 18-19. ISBN 84-85960-24-6.
# Blyn

Blyn és una concentració de població designada pel cens dels Estats Units a l'estat de Washington. Segons el cens del 2000 tenia 162 habitants.

## Demografia

Segons el cens del 2000, Blyn tenia 162 habitants, 68 habitatges, i 36 famílies. La densitat de població era de 13,1 habitants per km².
Dels 68 habitatges en un 25% hi vivien nens de menys de 18 anys, en un 44,1% hi vivien parelles casades, en un 7,4% dones solteres, i en un 45,6% no eren unitats familiars. En el 35,3% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3.
Per edats la població es repartia de la següent manera: un 25,9% tenia menys de 18 anys, un 3,1% entre 18 i 24, un 27,2% entre 25 i 44, un 23,5% de 45 a 60 i un 20,4% 65 anys o més.
L'edat mediana era de 42 anys. Per cada 100 dones de 18 o més anys hi havia 110,5 homes.
La renda mediana per habitatge era de 38.750 $ i la renda mediana per família de 53.906 $. Els homes tenien una renda mediana de 25.625 $ mentre que les dones 35.833 $. La renda per capita de la població era de 23.285 $. Cap de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blyn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Blyn». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Club Sándwich

Club Sandwich és una pel·lícula còmica mexicana de 2013 escrita i dirigida per Fernando Eimbcke. Va ser presentada en la secció de Cinema contemporani mundial del Festival Internacional de Cinema de Toronto de 2013. La pel·lícula va aconseguir la Conquilla de Plata a la millor adreça en el Festival Internacional de Cinema de Sant Sebastià 2013.

## Argument

Paloma i el seu fill Héctor són mantenen una relació molt intensa i especial. en unes vacances, Héctor s'enamora de Jazmín. La mare, molesta amb la relació, ha d'acceptar que el seu fill està creixent i que deixarà de ser la persona amb la qual estava convivint.

## Repartiment

* Lucio Giménez Cacho
* María Renée Prudencio
* Danae Reynaud

## Comentaris

Aquest film ocupa el lloc 76 dins de la llista de les 100 millors pel·lícules mexicanes de la història, segons l'opinió de 27 crítics i especialistes del cinema a Mèxic, publicada pel portal Sector Cine al juny de 2020.

## Referències

* ↑ «Club Sandwich». TIFF. Arxivat de l'original el 9 octubre 2013. [Consulta: 18 agost 2013]. Arxivat 9 October 2013$^{[Datemismatch]}$ a Wayback Machine.
* ↑ «Toronto Adds 75+ Titles To 2013 Edition». Indiewire. [Consulta: 18 agost 2013].
* ↑ Sector Cine. «Las 100 mejores películas mexicanas de la historia», 09-06-2020. Arxivat de l'original el 2020-07-20. [Consulta: 6 juliol 2020].

## Enllaços externs

* Tràiler oficial a YouTube
# Diada de Sant Fèlix 2007

La diada castellera de Sant Fèlix 2007 es va celebrar el dissabte dia 30 d'agost del 2007 a la plaça de la Vila de Vilafranca del Penedès. Les colles participants van ser els Castellers de Vilafranca, la Colla Vella dels Xiquets de Valls, la Colla Joves Xiquets de Valls i els Minyons de Terrassa i totes van assolir, com a mínim, dos castells de la gamma de nou, inclosos dos castells de Gamma Extra descarregats i dos més de carregats. A més, els Castellers de Vilafranca van intentar, en dues ocasions i sense aconseguir-lo, el 3 de 10 amb folre i manilles.
Com a dada rellevant, fou el primer cop s'emeté una diada de Sant Fèlix en directe per un canal de Televisió de Catalunya (pel Canal 33).

## Resultats

* Resultat
* Descarregat (D)
* Carregat (C)
* Intent (I)
* Intent desmuntat (ID)
Llegenda: f: amb folre, fm: amb folre i manilles, fa: amb folre i l'agulla o el pilar al mig, sf: sense folre.
| Ordre | Colla | Entrada | 1a ronda | 2a ronda | 3a ronda | Repetició | Pilars |
| 1a | Castellers de Vilafranca | Pde4cam | 4d9fa (c) | 3d10fm (id) | 3d10fm (i) | 2d9fm | Pd8fm |
| 2a | Colla Joves Xiquets de Valls | Pde4cam | 3d9f (c) | 5d8 | 4d9f | | Pd5 |
| 3a | Minyons de Terrassa | Pde4cam | 3d9f | 2d9fm (c) | 4d9f | | 2×Pd5 |
| 4a | Colla Vella dels Xiquets de Valls | Pde4cam | 3d9f | 4d9f | 5d8 | | 3×Pd5 |
| Referències: ||||||||

## Referències

* 1 2 «Sant Fèlix 2007». Avui, 31-08-2007 [Consulta: 30 agost 2022].
* ↑ «Notícies Festa Major 2007». Ajuntament de Vilafranca del Penedès, 21 d’agost 2007. [Consulta: 30 agost 2022].
* ↑ Creu, Pep. «Diada de Sant Fèlix 2007». El Bloch Gris, 31-08-2007. [Consulta: 30 agost 2022].
# Grand Cape Mount

Grand Cape Mount és un comtat de Libèria. És un dels 15 comtats que comprenen la seva divisió administrativa. Robertsport és la capital d'aquest comtat que comprèn una àrea de 5.162 quilòmetres quadrats. Des del Cens de 2008, aquest comtat tenia 129.055 residents, fent-lo el vuitè comtat més poblat de tota Libèria. Grand Cape Mount posseeix a Catalina Watson-Khasu com Superintendent Distingit. El comtat és limitat per Gbarpolu al nord-est i per Bomi al sud-est. La part del nord de Grand Cape Mount limita amb Sierra Leone, mentre que a l'oest posseeix costes de l'oceà Atlàntic.

## Districtes

S'organitza en cinc districtes:
* Commonwealth
* Garwula
* Gola Konneh
* Porkpa
* Tewor

## Referències

* ↑ «Grand Cape Mount». Gran Enciclopèdia Catalana. Barcelona: Grup Enciclopèdia Catalana.
# Forts i castells de les regions de Volta, d'Accra, Central i Occidental

Els forts i castells de les regions de Volta, de Gran Accra, Central, i Occidental són les fortificacions i llocs avançats construïts pels europeus (principalment portuguesos, holandesos i britànics) al llarg de la Costa d'Or (actual Ghana) durant el període colonial. Estan inscrits a la llista del Patrimoni de la Humanitat de la UNESCO des del 1979.
Estan localitzats a la costa de Ghana, a les regions de Volta, Gran Accra, Ghana Central i Ghana Occidental, entre Keta i Beyin. Formen una llarga successió de forts i castells construïts entre 1482 i 1786. Són el llegat de les rutes comercials que els portuguesos van crear arreu del món en l'època dels grans descobriments marítims.

## Llista dels castells inclosos

Els onze castells i fortificacions incloses són:
* Castell d'Elmina, Elmina
* Fort Santo Antonio, Axim
* English Fort (Fort Vredenburgh), Komenda
* Fort Metal Cross, Dixcove
* Fort San Sebastian, Shama
* Fort Batenstein, Butri
* Fort Coenraadsburg, Elmina
* Fort Amsterdam, Abandze
* Fort Lijdzaamheid ('Patience'), Apam
* Cape Coast Castle, Cape Coast
* Fort Good Hope (Fort Goede Hoop), Senya Beraku

## Referències

* ↑ Centre, UNESCO World Heritage. «Forts and Castles, Volta, Greater Accra, Central and Western Regions» (en anglès). [Consulta: 21 febrer 2021].
* ↑ «Ghana-Net: Fort Batenstein». Arxivat de l'original el 2011-06-20. [Consulta: 15 abril 2014].
# Cetopsis arcana

Cetopsis arcana és una espècie de peix de la família dels cetòpsids i de l'ordre dels siluriformes.

## Morfologia

* Els mascles poden assolir 9 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Tocantins al Brasil.

## Referències

* ↑ uBio (anglès)
* ↑ Spix, J. B. von & L. Agassiz, 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam: Part 1: i-xvi + i-ii + 1-82, Pls. 1-48;, Part 2: 83-138, Pls. 49-101.
* ↑ BioLib (anglès)
* ↑ Vari, R. P., Ferraris, C. J. Jr. & de Pinna, M. C. C., 2005. The Neotropical whale catfishes (Siluriformes: Cetopsidae: Cetopsinae), a revisionary study. Neotropical Ichthyology, 3 (2): 127-238.
* 1 2 3 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* De Pinna, M.C.C., 1995. Monophyly and phylogenetic diagnosis of the family Cetopsidae, with synonymization of the Helogenidae (Teleostei: Siluriformes). Smithson. Contrib. Zool. (571):1-26.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Vari, R.P. i C.J. Ferraris, Jr., 2003. Cetopsidae (Whale catfishes). p. 257-260. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Cinc sigma

Les 5s, és una pràctica de qualitat amb origen al Japó a principis de la dècada de 1970 que fa referència al manteniment integral de l'entorn de treball a l'empresa.
Representa el compromís de millora integral de l'entorn i les condicions de treball per part de qualsevol treballador i es basa en cinc punts:
* Seiri : Classificació i destriat (“tingues tan sols allò que sigui necessari i en la quantitat correcta”)
* Seiton : Organització (“un lloc per a cada cosa i cada cosa al seu lloc”)
* Seiso : Neteja (“els treballadors es mereixen el millor entorn i ambient de treball”)
* Seiketsu : Estandardització i visualització (“estandarditzar assenyalant visualment tot allò que sigui útil”)
* Shitsuke : Disciplina i compromís (“crear costums d'eficiència i mantenir-los”)
És important que tots i cadascun dels treballadors participin activament en el manteniment adequat dels materials, equipament i llocs de treball.

## Referències

* ↑ Hirano, Hiroyuki. JIT Factory Revolution: A Pictorial Guide to Factory Design of the Future (en anglès), 1988.
* ↑ Burton, Terence T.; Boeder, Steven M. The Lean Extended Enterprise: Moving Beyond the Four Walls to Value Stream Excellence (en anglès). J. Ross Publishing, 2003, p. 112. ISBN J. Ross Publishing.
# Manuel Acero Montoro

Manuel Acero Montoro (Baeza, c. 1875 - 4 de novembre de 1939) fou un camperol i polític d'Andalusia, executat víctima de la repressió durant la dictadura franquista.
Membre del Partit Socialista Obrer Espanyol (PSOE) des de 1912, va presidir la Societat Obrera i l'Agrupació socialista de Baeza, sent delegat als congressos del PSOE de 1927, 1928 i 1931, així com al de la Unió General de Treballadors (UGT) de 1928 per diverses societats obreres de la seva localitat natal, Torres i Jaén. Va ser mestre de l'Escola Obrera fundada el 1920 per la Societat d'Obrers Agricultors "El Pensar", on va tenir al seu càrrec seixanta alumnes, i fou alcalde de Baeza durant la Guerra Civil. Va ser detingut en finalitzar la contesa i afusellat juntament amb el seu fill Sol Acero i uns altres 14 veïns de la localitat a les tàpies del cementiri municipal, i posteriorment enterrat al peu de la tàpia en una fossa comuna.

## Referències

* ↑ Entrada, al Diccionario biográfico del socialismo español.
* ↑ Martínez Ortega, Carlos Ramón. La represión franquista en la Comarca de la Loma de la provincia de Jaén. Visión Libros, p. 24-25. ISBN 9788498868289.
* ↑ Martín, Francisco de Luis. La cultura socialista en España, 1923-1930 (Volumen 86 de Acta Salmanticensia: Estudios históricos y geográficos). Salamanca: Universidad de Salamanca, 1993, p. 105-106. ISBN 9788474817454.
# Bosc Comunal de Conat

El Bosc Comunal de Conat és un bosc de domini públic del terme comunal de Conat, a la comarca del Conflent, de la Catalunya del Nord.
El bosc, de 311 hectàrees d'extensió, és situat al sud del terme comunal, al sud-oest del poble de Conat. Forma part de la Reserva Natural de Conat.
El bosc està sotmès a una explotació gestionada pel comú de Conat. Té el codi identificador de l'ONF (Office National des Forêts) F16240P.

## Referències

* ↑ El Bosc Comunal de Conat en els ortofotomapes de l'IGN
# Cleopatra (cançó)

«Cleopatra» és el segon senzill del novè àlbum d'estudi Everything Will Be Alright in the End del grup estatunidenc Weezer. Fou llançat el 8 de setembre de 2014.
Es tracta d'un retorn a so clàssic de Weezer, comença amb uns arpegis de guitarra acústica, una harmònica i veus suaus, es va endurint el so amb un solo de guitarra i després dues alhora.
La rebuda fou positiva per tractar-se d'una nova demostració del retorn a so de Weezer original i que s'havia perdut amb el pas dels anys, però mantenint una dosi sana d'experiència i cinisme en les lletres.

## Referències

* ↑ Menyes, Carolyn. «LISTEN: Weezer New Song 'Cleopatra' Arrives Online Before 'Everything Will Be Alright in the End' Release Date» (en anglès). MusicTimes.com, 08-09-2014. [Consulta: 25 agost 2018].
* ↑ Cosores, Philip. «Weezer Unveils New Song ‘Cleopatra': Listen» (en anglès). Radio.com, 08-09-2014. [Consulta: 27 desembre 2014].
* ↑ Coplan, Chris. «Weezer release song “Cleopatra” — listen» (en anglès). ConsequenceOfSound.net, 09-09-2014. [Consulta: 27 desembre 2014].
# Grand Combin de Grafeneire

El Grand Combin de Grafeneire o Grand Combin és una muntanya de 4.313 metres que es troba a la regió del Valais a Suïssa.

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :
# Taranov

Taranov - Таранов (rus) - és un poble (un khútor) de l'óblast de Bélgorod, a Rússia. El 2010 tenia 15 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Celestina (mineral)

La celestina és un mineral de la classe dels sulfats que pertany al grup de la barita. Rep el nom del llatí coelestis ('celeste').

## Característiques

La celestina és un sulfat de fórmula química SrSO₄, sent el mineral amb estronci més comú. Cristal·litza en el sistema ortoròmbic. La seva duresa a l'escala de Mohs es troba entre 3 i 3,5.
Segons la classificació de Nickel-Strunz, la celestina pertany a «07.AD - Sulfats (selenats, etc.) sense anions addicionals, sense H₂O, amb cations grans només» juntament amb els següents minerals: arcanita, mascagnita, mercal·lita, misenita, letovicita, glauberita, anhidrita, anglesita, barita, olsacherita, kalistroncita i palmierita.
La seva localitat tipus està situada a Bell's Mill, a la localitat de Bellwood, dins el comtat de Blair (Pennsilvània, Estats Units). Als territoris de parla catalana ha estat descrita a diverses localitats: Castellfollit de Riubregós (Anoia), Bagà (Berguedà), Sant Bartomeu del Grau (Osona), Santa Eulàlia de Riuprimer (Osona), Tavèrnoles (Osona), Ivorra (Segarra), Torà (Segarra), La Granja d'Escarp (Segrià), Ulldemolins (Priorat), Rabassa (L'Alacantí), Les Esmoladores (L'Alacantí), Asp (El Vinalopó Mitjà), Oriola (Baix Segura), Sant Vicent del Raspeig (L'Alacantí), Saix (L'Alt Vinalopó), Domenyo (Camp de Túria) i Oliva (La Safor).

## Referències

* ↑ «celestina | enciclopèdia.cat». GEC. [Consulta: 25 març 2021].
# Skerešovo

Skerešovo és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1243.
# Mario Rigoni Stern

Mario Rigoni Stern (Asiago, 1 de novembre de 1921 – 16 de juny de 2008) fou un novel·lista italià i veterà de la Segona Guerra Mundial, originari de la zona de minoria címbria. En la seva obra s'hi troben tant les experiències en la guerra com l'amor per la natura de la seva zona nadiua (l'altiplà d'Asiago) i també per la caça.
Va ingressar com a voluntari el 1938 a l'escola militar dels "alpini" a Aosta. Durant la Segona Guerra Mundial va combatre amb la "2a divisió Tridentina" a Grècia, França, Albània i Rússia. Després de l'armistici de Cassibile entre Itàlia i els aliats (1943), va ser fet presoner i passà dos anys en un camp de concentració d'on retornà a Itàlia a peu el 1945. Treballà com a empleat del cadastre fins que es jubilà per problemes de salut en els anys 70 i es dedicà plenament a escriure.
La seva primera novel·la (El sergent en la neu) relata les desastroses condicions de la retirada de la seva unitat en la campanya de Rússia.

## Obres

* Il sergente nella neve, 1953 (Premi Bancarellino 1963)
* Il bosco degli urogalli, 1962
* Quota Albania, 1971
* Ritorno sul Don, 1973
* Storia di Tönle, 1978 (Premi Campiello i Premi Bagutta) (cat. Història de Tönle, Andorra 2001)
* Uomini, boschi e api, 1980
* L'anno della vittoria, 1985
* Amore di confine, 1986
* Il libro degli animali, 1990 (cat. El llibre dels animals, Cruïlla, 2005)
* Arboreto salvatico, 1991
* Compagno orseto, 1992 (cat. L'ós amic, Cruïlla, 2005)
* Le stagioni di Giacomo, 1995 (Premio Grinzane Cavour)
* Sentieri sotto la neve, 1998
* Inverni lontani, 1999
* Tra due guerre e altre storie, 2000
* L'ultima partita a carte, 2002
* Aspettando l'alba e altri racconti, 2004
* I racconti di guerra, 2006
* Stagioni, 2006
A l'espanyol: Historia de Tönle (2004), El sargento en la nieve (2007), i Estaciones (2009).
El 1999 va rodar un documentari sobre la seva vida amb Marco Paolini i dirigit per Carlo Mazzacurati: Ritratti: Mario Rigoni Stern.

## Reconeixements

A més dels premis literaris i de les condecoracions militars, diverses ciutats de la zona han posat el seu nom a escoles, parcs o carrers.
L'asteroide 12811 Rigonistern també es va nomenar en honor seu.

## Referències

* ↑ Notícia de la defunció Nouvel Observateur, 18 de juny de 2008
* ↑ Vegeu la llista d'asteroides
# Bogdanovka (Saràtov)

* Per a altres significats, vegeu «Bogdanovka (Rússia)».
Bogdanovka - Богдановка (rus) - és un poble de l'óblast de Saràtov, a Rússia, segons el cens del 2021 tenia vuit habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28. [Consulta: 16 desembre 2017].
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12. [Consulta: 11 novembre 2017].
* ↑ «Aleksandrovka». GeoNames. Arxivat de l'original el 2018-03-03. [Consulta: 16 desembre 2017].
# Codi ATC D05

El codi ATC D05, descrit com Medicaments contra la psoriasi, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup D05 és part del grup anatòmic D Medicaments dermatològics.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QD05...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## D05A Medicaments d'ús tòpic contra la psoriasi

    D05A A Quitrans
    D05A C Derivats de l'antracè
    D05A D Psoralens d'ús tòpic
    D05A X Altres medicaments d'ús tòpic contra la psoriasi

## D05B Medicaments d'ús sistèmic contra la psoriasi

    D05B A Psoralens d'ús sistèmic
    D05B B Retinoides para el tractament de la psoriasis
    D05B X Altres medicaments d'ús sistèmic contra la psoriasi

## Referències

* ↑ «ATC/DDD Index 2016: code D05». WHO Collaborating Centre for Drug Statistics Methodology.
* ↑ «ATCvet Index 2016: code QD05». WHO Collaborating Centre for Drug Statistics Methodology.
# Sir Caerffili

Sir Caerffili (Caerphilly en anglès) és una autoritat unitària de Gal·les. Constitueix un comtat situat al comtat històric de Glamorgan que tenia 176.005 habitants el 2021. Conté la ciutat dormitori situada al nord de Cardiff i Newport, que té una població de prop de 31.000 habitants.
El comtat limita a l'oest amb el de Rhondda Cynon Taf, a l'est amb Torfaen, al nord-oest amb Merthyr Tydfil, al nord-est amb Blaenau Gwent i al nord amb Powys.
Va donar el seu nom al comtat en què es troba. S'hi troba el Castell de Caerffili, un edifici que va tenir una paper important en la història de Gal·les.

## Enllaços externs

* Vision of Britain Informació històrica detallada.
* Caerphilly.gov.uk Arxivat 2009-08-30 a Wayback Machine. Pàgina oficial del Govern de Caerphilly.
* Geograph.co.uk Fotos de Caerphilly i voltants.